Rein Mets (usutegelane)

Rein Mets (sündinud 4. aprillil 1951 Tallinnas) on eesti LGBT-aktivist, usutegelane ja inimõiguslane. 1988. aastast elab ta Rootsis Stockholmis.

Ta on kirjutanud publitsistikat, olnud tantsija, tantsuõpetaja ja meelelahutusprodutsent. 

Ta oli usulis-poliitilise liikumise Elu Sõna asutajaid ja 1986–1988 selle juhte.

Rein Mets elas oma viielapselise perega Tallinnas Lasnamäel, kuid ta saadeti 1988. aasta veebruaris 48-tunnise etteteatamisega Eesti NSVst välja Rootsi.

Režissöör Jaan Kolberg on teinud temast 2012. aastal dokumentaalfilmi "Jeesus, homod ja kiisud""Jeesus, homod ja kiisud" (2012) Eesti Filmi Andmebaasis. Vaadatud 23.07.2021. ning ajakirjanik Einar Ellermaa kirjutanud 2019. aastal ilmunud elulooraamatu "Ülestõus. Rein Mets, Elu Sõna ja 1980ndad" (Tammerraamat).

Viited

Kirjandus
 Einar Ellermaa. Ülestõus. Rein Mets, Elu Sõna ja 1980ndad. Tammerraamat. 2019.

Välislingid
 Sandra Jõgeva. Patuse pühamehe uskumatu elu. Eesti Ekspress / Areen, 9. oktoober 2019
 Galerii | Elu Sõna liikumise ühest juhtfiguurist Rein Metsast ilmus elulooraamat. ohtuleht.ee, 23. september 2019

Kategooria:Eesti tantsijad
Kategooria:Eesti tantsupedagoogid
Kategooria:Eestlased Rootsis
Kategooria:Sündinud 1951